《奉酬张监阁老雪后过中书见赠加两韵简南省僚旧》
唐代·权德舆

寓直久叨荣，新恩倍若惊。风清五夜永，节换一阳生。

潘鬓年空长，齐竽艺本轻。常时望连茹，今日剧悬旌。

枉步欢方接，含毫思又萦。烦君白雪句，岁晏若为情。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。